Leah Owen

Cantores, arweinydd a hyfforddwraig o Gymraes oedd Leah Owen (13 Hydref 1953 – 4 Ionawr 2024) a ddaeth i'r brig pan enillodd bedair gwobr gyntaf yn Eisteddfod Rhydaman, 1970. Enillodd Fedal Syr T.H. Parry-WilliamsGwefan Saesneg y BBC. yn 2010.

Fe'i ganwyd ym Mangor a'i magwyd yn Rhosmeirch ar Ynys Môn. Aeth i Brifysgol Bangor gan raddio gyda Baglor mewn Cerddoriaeth yn 1974. Wedi hynny bu'n dysgu yn Ysgol Hirael, Bangor, Ysgol Uwchradd Dinbych, Ysgol Twm o'r Nant, Dinbych, a Cerdd Cydweithredol Sir Ddinbych a Chanolfan Iaith Sir Ddinbych.

Derbyniodd radd er anrhydedd Doethur mewn Cerddoriaeth gan Brifysgol Bangor ym mis Rhagfyr 2023. Yn y seremoni fe roddodd araith, gan siarad am ei mwynhad o hyfforddi cannoedd o blant a phobl ifanc.

Bywyd personol
Roedd yn byw yn ardal Prion, Dinbych, gyda'i gŵr Eifion Lloyd Jones. Mae ganddynt pedwar o blant - Angharad, Elysteg, Ynyr a Rhys.

Bu farw yn ei chartref Y Gelli, yn 70 mlwydd oed, wedi cyfnod o salwch. Cynhaliwyd angladd i'w theulu agos fore Iau, 18 Ionawr 2024, cyn gwasanaeth cyhoeddus o ddiolch yn Y Capel Mawr, Dinbych, am 2.00 y prynhawn.

 Oriel 

Cyfeiriadau

Categori:Cantorion benywaidd o Gymru
Categori:Genedigaethau 1953
Categori:Marwolaethau 2024
Categori:Pobl o Ynys Môn
Categori:Merched yr 20fed ganrif
Categori:Merched yr 21ain ganrif